Diari Oficial de la Generalitat Valenciana


Sumari del DOGV 7832, del 20-07-2016 (2016/5144)

RESOLUCIÓ de 13 de juny de 2016, de la directora general de Desenvolupament Rural i Política Agrària Comuna, per la qual es procedeix a l'ampliació temporal de quota als ramaders autoritzats en l'àmbit territorial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5144


Data del document
:   13-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 13 de juny de 2016, de la directora general de Desenvolupament Rural i Política Agrària Comuna, per la qual es procedeix a l'ampliació temporal de quota als ramaders autoritzats en l'àmbit territorial de la Comunitat Valenciana. [2016/5144]  
Amb la finalitat de pal·liar els efectes que la prohibició del Govern rus a les importacions de determinats productes procedents de la UE a Rússia poguera produir en el sector de les fruites i hortalisses, en data 10 de juny de 2016 i amb una vigència prevista fins al 30 de juny de 2017 o fins que canvie la situació comercial entre la Unió i Rússia es va adoptar el Reglament Delegat (UE) núm. 2016/921 de la comissió pel qual modifica el Reglament Delegat (UE) núm. 2015/1369 que estableix, amb caràcter temporal, noves mesures excepcionals d'ajuda als productors de determinades fruites i hortalisses.  
Per Ordre 16/2014, de 19 de novembre, de 2014, de la Conselleria de Presidència i Agricultura, Pesca, Alimentació i Aigua, es modifica l'Ordre de 6 d'octubre de 2008, de la Conselleria d'Agricultura, Pesca i Alimentació, per la qual es regula la retirada del mercat de fruites i hortalisses amb destinació a la biodegradació i alimentació animal, en el marc dels programes operatius de les organitzacions de productors de fruites i hortalisses.  
La modificació efectuada en l'article 3.3 permet en ocasió de circumstàncies temporals i imprevisibles l'autorització per un temps determinat a una única quota mensual en compte de les dos quotes quinzenals ordinàries amb empara en la normativa vigent.  
Vista l'esmentada circumstància, amb empara en l'esmentat Reglament 2016/921 i davant de les dificultats existents per a localitzar ramaders autoritzats i amb quota disponible per a rebre el creixent volum de productes retirats, resolc:  
  
Primer  
Ampliar amb caràcter excepcional i per a la totalitat de ramaders autoritzats en l'àmbit d'aquesta Comunitat la quantitat màxima que s'autoritza mensualment amb destinació a alimentació animal fins al 30 de juny de 2017 o fins que canvie la situació comercial entre la Unió i Rússia.  
  
Segon  
Les quantitats se subministraran de manera que efectuada una notificació de retirada amb destinació a alimentació animal, i computant el termini dels últims 15 dies des de la data de retirada proposada, la suma de les quantitats retirades i les quantitats proposades no supere la quantitat màxima mensual autoritzada per a cada ramader.  
  
Contra la present resolució, que posa fi a la via administrativa, pot interposar-se potestativament recurs de reposició davant d'aquest mateix òrgan en el termini d'un mes comptat des de l'endemà de la notificació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant dels jutjats contenciosos administratius de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei reguladora de la jurisdicció contenciosa administrativa.  
  
València, 13 de juny de 2016.- La directora general de Desenvolupament Rural i Política Agrària Comuna: María Teresa Cháfer Nácher.